**A SZEGEDI TUDOMÁNYEGYETEM**

**Állam- és Jogtudományi Karának dékánja**

pályázatot hirdet az

**Állam- és Jogtudományi Kar**

**Római Jogi Tanszékére**

*tanársegéd* munkakör betöltésére

A kinevezendő tanársegéd feladata a római magánjog köréből gyakorlatok vezetése, részvétel a római jog oktatásában, kivételesen közreműködés elméleti órák tartásában, továbbá részvétel a tanszéki tudományos és oktatói munka egyéb területein.

További feladata, hogy részt vegyen a tanszék nemzetközi kapcsolataiban és egyes pályázataiban.

A pályázónak rendelkeznie kell summa cum laude vagy cum laude minősítésű, osztatlan mesterfokozatú jogász diplomával, angol nyelvből középfokú nyelvvizsgával, illetve lehetőleg olasz, spanyol vagy latin nyelvismerettel. A pályázónak igazolnia kell továbbá legalább a doktori képzés megkezdését az állam- és jogtudományok területén. Rendelkeznie kell a tárgyi kutatáshoz szükséges legalább kétéves szakmai gyakorlattal, melybe az eredményes tudományos diákköri tevékenység vagy a demonstrátori megbízás is beszámítható. Előnynek számít az, ha a pályázónak gyakorlata van a római jogi jogesetmegoldásban, gyakorlatok vezetésében.

A nyertes pályázó teljes munkaidőben történő foglalkoztatásának feltétele, hogy a munkakör betöltésének első napjától kezdődően nem minősülhet magyar állami ösztöndíjjal támogatott PhD hallgatónak. Amennyiben e feltétel nem teljesül, a foglalkoztatásról a pályázat kiírója dönt, és pozitív döntése esetén a kinevezés az SZTE Doktori Képzés és Doktori Fokozatszerzés Szabályzatában előírt részmunkaidős foglalkoztatás szabályainak alkalmazásával valósulhat meg.

*A pályázathoz mellékelni kell:*

* pályázó válaszát a pályázati kiírásban foglaltakra a kar dékánjának címezve és rövid, összefoglaló válaszát a pályázati kiírásban foglalt feladatokra és elvárásokra;
* részletes szakmai önéletrajzot;
* a dékáni hatáskörbe tartozók szakmai adatlapját kitöltve (letölthető: <http://www.u-szeged.hu/munkatarsainknak/humanpolitikai-jogi/letoltheto-adatlapok>);
* végzettséget, szakképzettséget, idegennyelv-tudást, tudományos fokozatot (ha a pályázó rendelkezik vele) tanúsító okiratok másolatát, vagy legalább a doktori képzés megkezdését tanúsító igazolást;
* teljes publikációs jegyzéket;
* három hónapnál nem régebbi hatósági erkölcsi bizonyítványt a bűnügyi nyilvántartási rendszer adatai alapján annak igazolására, hogy büntetlen előéletű, nem áll foglalkozástól vagy tevékenységtől eltiltás és közügyektől eltiltás hatálya alatt;
* minden olyan dokumentumot és iratot, amelyet a pályázó a pályázat elbírálása szempontjából fontosnak tart;
* nyilatkozatot arról, hogy a digitális másolat tartalma minden tekintetben megegyezik a papíralapon benyújtott eredeti példánnyal;
* hozzájáruló nyilatkozatot arról, hogy a pályázó a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul, anyagát a vonatkozó jogszabályok és az SZMSZ szerint erre jogosult bizottságok és testületek megismerhetik.

*A kinevezés 2018. január 1-től kettő év határozott időtartamra, teljes (heti 40 óra) munkaidőben történő foglalkoztatásra szól.*

A pályázat elbírálásának határideje 2017. december 18.

A pályázónak meg kell felelnie a nemzeti felsőoktatásról szóló 2011. évi CCIV. törvényben, a Szegedi Tudományegyetem Szervezeti és Működési Rendjében, valamint Foglalkoztatási követelményrendszerében rögzített, a tanársegéd alkalmazására vonatkozó feltételeknek.

A pályázatot **2017. október 20-ig** kell benyújtani az Állam- és Jogtudományi Kar Dékáni Hivatalába, **személyesen,** egy nyomtatott, eredeti aláírással ellátott, egy fénymásolt és egy digitális – CD-ROM vagy DVD-ROM adathordozón rögzített – másolati példányban. A digitális példányt két PDF fájlban kérjük, melyek közül az egyik fájl a pályázó pályázati felhívásra megfogalmazott válaszát, szakmai önéletrajzát, teljes publikációs jegyzékét, a tudományos fokozat megszerzését tanúsító iratról készített másolatot vagy a doktori képzés megkezdését tanúsító igazolást és szakmai adatlapját tartalmazza.

A pályázati felhívás hivatalos megjelenési helye a Közszféra Állásportálja (https://kozigallas.gov.hu), ahol a pályázat 2017. október 4-én jelenik meg. A felhívást ugyanekkor az Egyetemi Faliújságon is közzétesszük.

A pályázatok formai feltételeiről a (62) 544-206-os telefonszámon kérhető felvilágosítás.

A pályázaton kérjük feltüntetni a Közszféra Állásportáljának adatbázisában szereplő, azonosító számot: 4-94/2017.

Dr. Balogh Elemér s. k.

ÁJTK dékán